புரோமித்தியம்(III) பாசுபேட்டு

புரோமித்தியம்(III) பாசுபேட்டு  (Promethium(III) phosphate) என்பது PmPO4 என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் சேர்மமாகும். கதிரியக்கப்பண்பு கொண்ட இச்சேர்மத்தை கரையக்கூடிய புரோமித்தியம் உப்பு ஒன்றுடன் காரகாடித்தன்மைச் சுட்டெண் 3~4 மதிப்பு கொண்ட ஈரமோனியம் ஐதரசன் பாசுபேட்டைச் சேர்த்து அல்லது நீர்வேப்பவினையின் மூலம் பெறப்பட்ட  ஈரமோனியம் ஐதரசன் பாசுபேட்டைச் சேர்த்து வினை புரியச் செய்வதால் இதன் நீரேற்றை வெளிர் மஞ்சள் நிற திண்மமாக வீழ்படிவாகப் பெற இயலும். இந்நீரேற்றை 960 பாகை செல்சியசு வெப்பநிலைக்குச் சூடாக்குவதன் மூலம் புரோமித்தியம்(III) பாசுபேட்டின் நிரிலி வடிவத்தை  செந்நிறச் சிவப்பு நிறத்தில் பெறலாம். இச்சேர்மத்தின் உருவாதல் வெப்பம் −464 கிலோகலோரி/மோல் ஆகும்.Marinova, L. A.; Yaglov, V. N. Thermodynamic characteristics of phosphates of lanthanides. Zhurnal Fizicheskoi Khimii, 1976. 50 (3): 802. ISSN: 0044-4537.

 மேற்கோள்கள் 

பகுப்பு:புரோமித்தியம் சேர்மங்கள்
பகுப்பு:பாசுபேட்டுகள்